《送岑省轩还东莞》
明代·王凤翎

握手初逢燕市中，笑随群侠竞相雄。倾尊夜醉卢沟月，说剑寒生易水风。

倦足九衢怜跃马，归心万里羡冥鸿。湘兰沅芷如堪赠，好寄新栽碧水东。

作者简介：王凤翎，字九苞，又字仪明、宜明，号鸣冈。东莞人。明世宗嘉靖三十四年（一五五五）举人。官广西宜山知县。事见清道光《广东通志》卷七四。